GiliGold/VAD_KnessetCorpus huggingface dataset:
אריאל יוצר: מאחורי הבניין הזה יש שם מגרש נוסף לבנייה.
משה גפני: ה צ ב ע ה בקשה מספר 51005 – אושרה פה אחד אני נועל את הישיבה.
משה גפני: על סדר היום מענקים והטבות לירושלים כעיר הבירה.
משה גפני: אני מקדם בברכה את ראש עיריית ירושלים ניר ברקת שמשתתף לראשונה בישיבת ועדת הכספים בקדנציה הנוכחית.
משה גפני: אני מאחל לך, אדוני ראש העיר, הצלחה.
משה גפני: אמנם איחלתי לך הצלחה לפני זמן רב, אבל אני חוזר על האיחולים.
משה גפני: ירושלים נמצאת בעין הסערה ומאוד חשוב לא לשים לב לסערות אלא לנהל את העיר כפי שצריך.
משה גפני: אני מתפלל עבורכם.
משה גפני: אני מקדם בברכה גם את סגנך, הרב יצחק פינדרוס.
משה גפני: אני רוצה לומר לכם שהוא לא הרפה ממני בעניין הזה של הקריטריונים שאישרנו לגבי המועצות הדתיות, דבר שיצר בעיה קשה בירושלים.
משה גפני: אני חשבתי גם לקיים בעניין הזה דיון, האם מענק הבירה נחשב כמענק איזון, כן או לא, אבל אנשי האוצר הם אנשים חכמים.
30700: נמצאים אתי כאן שלושה סגנים.
30700: ממלא מקומי הרב יצחק פינדרוס, ממלא מקומי קובי כחלון, סגן ראש העיר דוד הדרי.
משה גפני: לא ידעתי.
משה גפני: אני מקדם בברכה את סגני ראש העיר, מר כחלון ומר הדרי.
משה גפני: יש לכם עירייה טובה ואני מאחל לכם הצלחה.
משה גפני: אני מתנצל, אני פשוט לא שמתי לב.
30700: חסרים לנו שני סגנים בירושלים.
משה גפני: אני מקווה שאנחנו נתגבר על העניין הזה.
משה גפני: על כל פנים, אנשי האוצר הם אנשים מאוד חכמים.
משה גפני: לפעמים זה טוב לי ולפעמים זה רע לי.
משה גפני: למשל, במקרה הזה, אתמול אישרה ועדת הכספים את העברת 6 מיליון שקלים עליהם התחייב שרון גמבשו כאשר התקיים הדיון.
משה גפני: הדיון הפרטני מתייתר ונשאר רק הדיון העקרוני.
משה גפני: אדוני ראש העיר, הבמה לרשותך, בבקשה.
30700: חג שמח.
30700: חג ירושלים שמח לכולם.
30700: כבוד היושב ראש וחברי כנסת נכבדים, נמצאים אתנו גם חברי הרשות לפיתוח ירושלים – משה ליאון, יושב ראש הרשות, מנכ"ל הרשות החדש מוטי חזן וסגניו, ואנשי הרשות.
30700: נמצאים אתנו תעשיינים.
30700: נמצא אתנו מנכ"ל העירייה, ראש הסגל בעיריית ירושלים ועוד באנו לכאן קודם כל לומר תודה.
30700: כל פעם שענייני ירושלים מגיעים לוועדת הכספים, אנחנו יודעים שאנחנו בידיים טובות ולא קל הדבר בעינינו.
30700: אנחנו מוקירים תודה, יודעים להכיר תודה.
30700: הדוגמה שאתה נתת היא דוגמה טובה, אבל בכל עניין ודבר שמגיע לכאן, אנחנו יודעים שאנחנו כאן בקרב חברים שאיכפת להם וחשובה להם העיר ירושלים.
30700: בחרנו לדבר היום על כמה נושאים.
30700: ראשית, לדבר על מה שצפוי לנו בקרוב וזה לאחר יותר משנה של עבודה.
30700: קודם כל, על בסיס החזון המשותף שלנו לפיתוח כלכלי של העיר ירושלים, החזון העירוני, עבודה מאומצת שנעשתה עם משרד ראש הממשלה ועם משרד האוצר.
30700: מי שמרכז את הפעילות הזאת בשותפות הזאת, היא הרשות לפיתוח ירושלים.
30700: אנחנו מבינים היום טוב יותר איך לפתח מומנטום כלכלי בעיר.
30700: להזכיר לכל החברות והחברים, ירושלים היא העיר הענייה ביותר בארץ והיא לב ליבו של העם היהודי.
30700: אנחנו לא נחשבים טיפשים במיוחד ולא יכול להיות שבירתנו לא תהיה חזקה כלכלית.
30700: בישיבת ממשלה שהתקיימה לפני שנה הצגנו חזון של פיתוח קטרי צמיחה סביב נושא תרבות ותיירות בה ירושלים חזקה ויש לה יתרון יחסי, סביב רפואה, מדעי החיים, נושאים שירושלים ממילא חזקה בהם, וסביב פיתוח התעשייה והתעסוקה בעיר ירושלים.
30700: נגזר מזה הכשרת אנשים בכל המגזרים, המכללות, השכלה גבוהה, צעירים וכולי.
30700: כיוון שאנחנו יודעים שהכלכלה מהווה את הגורם מספר אחד לעזיבת אנשים את העיר, דתיים לאומיים, ממלכתיים וחרדים, לצד דיור, אנחנו מציגים תהליך של איך אנחנו יוצאים מהמצב הזה.
30700: בשורה התחתונה אנחנו עשינו סדרה של שינויים במערכת העירונית.
30700: מעבר להצגת החזון ועבודת מטה משותפת כפי שאמרתי של כל השותפים, אנחנו הקמנו אגף לקידום עסקים בתוך המערכת העירונית ויש לנו בשורה מהשנה שעברה.
30700: הוכחנו שבאמצעות הגדלת תקציבי התרבות והתיירות, והגדלת תקציבים לאירועים גם בתחום החינוך, ירושלים עשתה קפיצת מדרגה בשנה וקצת האחרונה.
30700: היקפי הפעילות בעיר ירושלים, תרבות ואירועים, גדלו בצורה דרמטית ואפשר לראות את זה גם למשל דרך הפעילות של חברת אריאל, שהיא חברת הבת של עיריית ירושלים, שקפצה מפעילות של כ-43 מיליון שקלים ב-2008 ל-72 מיליון שקלים ב-2009 והצפי שלנו השנה הוא להגיע לקרוב ל-100 מיליון שקלים אירועי תרבות, וזאת רק אחת המערכות שהעירייה מקדמת.
30700: יש לנו בשנה האחרונה 26 אחוזים גידול בבקשות לעסקים חדשים.
30700: מה זה אומר גידול בבקשות לעסקים חדשים?
30700: זה לאחר שנתיים של דשדוש ואי גידול.
30700: זה אומר שהמגזר הפרטי מבין שקורה כאן משהו והיזמים אומרים שירושלים היא מקום שיותר כדאי לפתוח בו עסק.
30700: יותר מכך, אנחנו גם רואים לגבי מספר התלמידים בבתי הספר הממלכתיים והממלכתיים-דתיים שפעם ראשונה יש כאן גידול במספר התלמידים בעיר ירושלים, דבר שמבשר על משהו.
30700: קורה משהו טוב בעיר ירושלים ואני חושב שהתעשיינים ואנשי העסקים מתחילים להבין שיש כאן
30700: פוטנציאל והם מחפשים איך לוקחים את זה לשלב הבא.
30700: לגבי השלב הבא, יש לי כמה בשורות נוספות.
30700: בשורה ראשונה היא לגבי החלטת ממשלה שהתקבלה לפני יומיים לכבוד יום ירושלים האומרת להגדיר את ירושלים כאזור עדיפות א'.
30700: זה ייכנס לחוק.
30700: ההעדפה הזאת, מטרתה לתת לירושלים את ההעדפה הטובה ביותר בארץ בכל עניין ודבר, לתעשיית היי-טק או לתעשייה מוכרת.
30700: אנחנו רוצים להרחיב את זה, ואני מניח שזה יגיע לוועדה הזאת, ולהרחיב את ההטבות, לכלול את התעשייה היותר קלאסית בעיר ירושלים.
30700: להזכיר לכולנו, היום התעשייה בעיר ירושלים מהווה כ-9 אחוזים מהמפרנסים כעיר שזה הרבה מתחת לממוצע הארצי.
30700: אנחנו חייבים לעודד את התעשייה לצמוח ולהתפתח.
30700: כלומר, לצד התמריצים באזור פיתוח א', יש עוד סדרה רחבה של פעילויות עליהן אנחנו שוקדים במשותף ואותן נציג בקרוב.
30700: בהזדמנות הזאת אני רוצה להודות למשרד ראש הממשלה על שיתוף הפעולה והמאמצים הגדולים שמתרחשים בין משרד ראש הממשלה, משרד התעשייה ושר התעשייה ושר האוצר, שנתנו יד להגדיר את ירושלים לפני ובמקביל לדיון שנעשה על הנגב והגליל, להפריד את ירושלים כבכורה בתהליך הזה, לנתק אותה מהשאר ולהגדיר אותה כאזור פיתוח א'.
30700: אין ספק שהדבר הזה – אנחנו יודעים מהתעשיינים – משמעותי בהחלטתם.
30700: התעשיינים הרי חושבים שנים קדימה וההגדרה הזאת מסייעת לנו בשנה-שנתיים-שלוש ועשר הבאות להיות קטליזטור לתעשייה ולצמיחה כלכלית בעיר ירושלים.
30700: לצד ההחלטה הזאת, אנחנו שוקדים כבר למעלה משנה על תוכנית שנקראת תוכנית מרום.
30700: תוכנית מרום היא אותה תוכנית שראש הממשלה דיבר עליה בישיבת הממשלה וסוכם שבכוחות משותפים ומואצים נציג בוועדת השרים לענייני ירושלים - שראש הממשלה הוא היושב ראש שלה, תוך סדר גודל של חודשיים, שמונה שבועות – תוכנית שכולנו מרגישים אתה בנוח.
30700: אנשי האוצר החכמים, אנשי ראש הממשלה שהם לא פחות חכמים מכולנו, כמו מיכל פרנק ואייל גבאי ואנשי צוותם, עיריית ירושלים וכמובן הרשות לפיתוח ירושלים.
30700: אני לא יודע אם יהיה כאן זמן להציג את התוכנית אבל אני יכול לומר שאני מאוד גאה בה, בתוכנית שנרקמת שכן היא באמת מנסה להאיץ את התחומים בהם ירושלים חזקה ממילא.
30700: דיברנו על תחום התרבות והתיירות, על תחום הרפואה ומדעי החיים, ועל תחום התעשייה הקטליזטור בכל התהליך הזה, אלה גם הסטודנטים.
30700: השילובים האלה מהווים שינוי, זה יותר מיקוד בנושאים הספציפיים האלה ואנחנו גם מסיטים משאבים גם עירוניים וגם ממשלתיים על מנת להפוך את הכדאיות הזאת, את הפוטנציאל שבה, לעוד יותר כדאית ולהאיץ את הצמיחה בעיר.
30700: אני מניח שהתוכנית הזאת תגיע גם לכאן.
30700: אנחנו נצטרך את עזרתכם ואת תמיכתכם בכל התוכניות החדשות שאנחנו מציגים.
30700: לוועדת הכספים מגיעות לא רק התוכניות האלה אלא כפי שנתתי דוגמה מגיע גם נושא של משרד הדתות.
30700: אני רוצה להזכיר לחברי הכנסת ולוועדה את המשמעות של תקנת ירושלים ואת חוק ירושלים.
30700: אני רוצה להזכיר לחברים שאין להחלטות שמקבלים על ירושלים השלכת רוחב.
30700: לקחנו לנו זמן לשכנע את אנשי האוצר שירדו מנושא השלכות הרוחב.
30700: בנושא ירושלים, זאת הזדמנות פז לעשות פיילוטים, לעשות ניסויים.
30700: אתה לא בטוח במשהו, אתה רוצה לעשות בדיקה, כמובן אל תביאו לנו ניסויים שליליים.
30700: אם מישהו רוצה לעשות איזשהו ניסוי חיובי במדינה, אנחנו בסך הכל 10 אחוזים מהמדינה, וניסוי מוצלח בעיר ירושלים, אם הוא לא מוצלח – אין מה להרחיב אותו.
30700: אם הוא מוצלח – אפשר להרחיב אותו ליתר אזורי המדינה.
30700: כאשר אנחנו באים עם בקשות ספציפיות ומיוחדות, מאוד יעזור לנו שחברי ועדת הכספים כל הזמן יזכירו לכל הנוגעים בדבר שבירושלים אפשר ללכת על דברים ייחודיים, החוק מאפשר את זה, וכל פעם שישאלו אתכם מה קורה עם השלכות רוחב, שימו את זה בצד כי זה לא רלוונטי.
30700: החשיבות של הדבר הזה בתודעה ובמודעות של כולנו היא קריטית.
30700: תוסיפו את דברי ראש הממשלה בישיבת הממשלה האחרונה, בה הוא הצהיר בצורה מאוד מאוד ברורה שירושלים תקבל העדפה מעל ומעבר לגודלה באוכלוסייה, זאת אמירה.
30700: הוא הוסיף ואמר שהרי נבוא אליו ונבכה שיש גם צרכים אחרים, והזכיר לכל חברי הממשלה – ותרשו לי לצטט אותו ולבקש את בקשתה של העיר ירושלים כתמיכה לדברי ראש הממשלה והחלטות הממשלה – שימו אותנו כבכורה, כפי שראוי לעיר ירושלים.
30700: אני אתן לכם קצת נתונים.
30700: תקציבה של עיריית ירושלים הוא כ-3,6 מיליארד שקלים אבל אם תנכו מתקציב זה את ה-600 מיליון שקלים פטורים שהמדינה כופה על העירייה - ואנחנו לא מתווכחים עם המדינה לגבי הפטורים שניתנים למשפחות מרובות ילדים, למעמד סוציו-אקונומי נמוך, והכוונה להנחות בארנונה - התקציב שלנו כ-3 מיליארד שקלים.
30700: עיריית תל אביב, התקציב שלה הוא יותר גדול משלנו אבל יש בה חצי ממספר התושבים.
משה גפני: לעיריית תל אביב יש תקציב יותר גדול?
30700: ודאי.
30700: התקציב שלה הוא 4,2 מיליארד שקלים וההנחות שלה כמעט לא רלוונטיות.
יאיר מעין: התקציב של עיריית תל-אביב הוא 4,2 מיליארד שקלים ותקציב עיריית ירושלים הוא 3,6 מיליארד שקלים.
יאיר מעין: התקציב שלנו הוא 3 מיליארד שקלים.
30700: האמת היא שבשקל לתושב לשנה, בהשוואה בין עיריית ירושלים לעיריית תל אביב, אנחנו פקטור שלוש.
30700: כאשר עיריית ירושלים מבקשת סיוע ושואלים אותנו לפעמים לגבי המצ'ינג וכולי, בואו נקבל פרספקטיבה.
30700: הכלים שיש לעיריית ירושלים לפעול הם הרבה יותר מצומצמים מאשר יש להרבה ערים אחרות במדינת ישראל.
30700: אם אנחנו רוצים שירושלים תגיע למעמד הראוי לה ותוכל לממש את הפוטנציאל שלה, בסוף אנחנו גם צריכים משאבים.
30700: בסך הכל, אנחנו יחסית צנועים ומבקשים תקציבים.
30700: אנחנו מבקשים שבכל מקום שאפשר ומגיע לוועדת הכספים, לתת לנו את ההעדפה על מנת שנוכל לצמצם את הפערים האלה, על מנת שנוכל לתת שירות טוב יותר לתושבים שכל כך חשוב לנו לשמר אותם בעיר ירושלים.
30700: אנחנו בונים עליכם.
30700: תודה רבה אדוני היושב ראש.
משה גפני: הישיבה הזאת היא ישיבה חגיגית והיא תהיה קצרה.
משה גפני: אני רק אומר לך אדוני ראש העיר שאם אשכחך ירושלים תשכח ימיני, ואני אומר לך בשם כל חברי הוועדה שאנחנו בכל נושא שיהיה טובתה של ירושלים, אנחנו נתמוך.
משה גפני: כל נושא שיפגע בירושלים, אנחנו נתנגד אלא אם כן יקרה כאן משהו חריג.
משה גפני: העיקרון יהיה שוועדת הכספים היא עם ירושלים.
משה גפני: ללא הבדלים בין מפלגות ובין חברים.
משה גפני: אני רוצה לשמוע את חברי הכנסת בקצרה.
אורי אריאל: תודה אדוני היושב ראש.
אורי אריאל: מכובדי ראש העיר, אני רוצה לאשש את דברי היושב ראש.
אורי אריאל: חוק ירושלים שהוכן בתיאום אתכם שנותן מעמד א' בכל הנושאים ולא רק בנושא אחד שהממשלה החליטה עליו וזה בסדר גמור, ברוך השם הממשלה עשתה משהו, על החוק הזה חתומים יושב ראש הוועדה, יושב ראש הקואליציה ויושבי ראש הסיעות הגדולות ועוד 25-30 חברי כנסת וזה כי התחלנו בזה אתמול בערב ולא כי זה הסוף אלא זאת ההתחלה.
אורי אריאל: האחרון שהצטרף לעת עתה הוא חבר הכנסת שי חרמש.
אורי אריאל: כפי שצוין, זה חוצה מפלגות.
אורי אריאל: כפי שאמר היושב ראש, ראוי שנתגייס כולנו.
אורי אריאל: הם צריכים להביא מטלות ודרישות כי עד היום לא הוצפנו בהן.
אורי אריאל: תלחצו קצת יותר כי בסוף אנחנו רוצים לעבוד בתיאום אתכם ולא לעשות מה שנראה לנו ולעשות מה שאנחנו חושבים, ויש לנו מחשבות שלנו.
אורי אריאל: אני מברך את ירושלים ואת כל עם ישראל ביחד ביום חגה.
אורי אריאל: ברשותכם, אני עובר לאולם ירושלים, שם אמורה להתחיל ישיבת השדולה למען ירושלים.
ציון פיניאן: אדוני היושב ראש, כבוד ראש העיר.
ציון פיניאן: אני רוצה לומר לך אדוני ראש העיר שמילת הקסם בוועדה הזאת היא ירושלים.
ציון פיניאן: לא הייתה ולו בקשה אחת או נושא כלשהו, שהמילה ירושלים הופיעה בו, ולא אושר.
ציון פיניאן: נכון לרגע זה, אני נמצא כאן שנה וכמה חודשים, הכל אושר.
ציון פיניאן: יתרה מזאת.
ציון פיניאן: אני לא מכיר חוק בעולם שנקרא על שם העיר כמו חוק ירושלים וזה חוק שאנחנו מכבדים אותו הלכה למעשה.
ציון פיניאן: נושאים חזקים שאתה דיברת עליהם, זה הנושא של התרבות והנושא של התיירות.
ציון פיניאן: כאשר אני מדבר על תרבות, אני מדבר על תרבות לכל, גם תרבות חילונית, גם תרבות דתית וגם תרבות לאומית.
ציון פיניאן: הכל.
ציון פיניאן: נושא של תיירות בירושלים, מי שביקר במדינת ישראל ולא היה בירושלים, כאילו לא היה כאן.
ציון פיניאן: ציפיתי מראש העיר – ואני לא חרדי, אני אדם דתי ואני בא מטבריה, שם יש 15 מנדטים מתוכם שישה חרדים שמהווים 40 אחוזים – שכאשר חולדאי התקיף את החרדים, ראש העיר ירושלים יקום ויאמר כמה מלים טובות על החרדים.
ציון פיניאן: החרדים לא מהווים עולם שלישי, החרדים הם לא קופים, החרדים הם לא פושעים.
ציון פיניאן: החרדים מהווים את ארץ ישראל היפה ואת ארץ ישראל הטובה ואני ציפיתי ומצפה מראש העיר ירושלים שיהווה משקל נגד לחולדאי ויאמר משהו טוב על החרדים.
קריאה: זה נאמר.
אמנון כהן: כבוד ראש העיר.
אמנון כהן: עליתי ארצה מאוזבקיסטן כילד קטן אבל אני זוכר את סבא שלי, כאשר כל פעם היו שותים לחיים, היה אומר בשמחת ירושלים.
אמנון כהן: למרות שהיו בגולה מעבר למסך הברזל, היו אומרים לחיים, בשמחת ירושלים והייתה לזה משמעות כזאת שאפילו כאשר הוא אומר לחיים, הוא מזכיר את ירושלים.
אמנון כהן: אני חושב שאבותינו הקדושים שהיו שם ולא זכו לעלות, הצוואה שלהם, אנחנו זכינו בזכותם, בזכות תפילותיהם ועלינו מוטלת החובה לשמור על ירושלים ולפתח אותה.
אמנון כהן: אתה אדוני ראש העיר, יש לך זכות להיות ראש העיר ירושלים וזאת זכות כי הקדוש ברוך הוא ממנה, זה כמו מלך שממליך, ואת הזכות הזאת צריך לנצל.
אמנון כהן: יש לך כאן פרטנרים אמיתיים שיחזקו את העיר בכל המובנים.
אמנון כהן: חג שמח ירושלים.
שי חרמש: אמירה אחת פוליטית קצרה לראש העיר, ויש לנו הרבה שיחות.
שי חרמש: אין ויכוח על ירושלים והיא בלב הקונצנזוס.
שי חרמש: יש ויכוח על גבולות ירושלים ואני מציע שגם ביום הזה נצמצם את האש.
שי חרמש: תנו לכל עם ישראל להיות שותפים בירושלים ולא להפריד אותה.
שי חרמש: נקודה אחת חסרה לי בתוכנית שלך.
שי חרמש: קראתי הבוקר והתבשרתי שפתרו לי את הבעיה להגיע למקום העבודה כי בקדנציה הבאה, אם תבחרו בי, כבר יהיו שלושה מסלולים מכיוון הנגב לירושלים וזה מאוד חשוב.
שי חרמש: אני מדבר על הנושא של כביש 1.
שי חרמש: בירת ישראל שהנגישות אליה היא בלתי אפשרית, לא קיים דבר כזה בבירות אחרות בעולם.
שי חרמש: אני שמח על ההחלטה להרחיב את כביש 1, אם כי זה בטח ייקח שנים, ואני מצר על העובדה שטרם הגיעו להסכמה עם האוצר לגבי רכבת לירושלים.
שי חרמש: יהא המחיר אשר יהא, עיר בירה שלא מחוברת ברכבת, זה דבר שלא יעלה על הדעת.
קריאה: זה כבר בבנייה.
שי חרמש: עובדים על זה?
קריאה: הרכבת בעבודה.
שי חרמש: ראש העיר, אני חושב שבחירתך כראש עיר מהווה בשורה לעיר ולא בגלל המגזר ממנו אתה בא אלא בגלל זה שאתה בא מנושא כלכלי, מהצלחה כלכלית מרשימה.
שי חרמש: אם אנשים צריכים לשאול לאן להגיע, יכולים גם להסתכל עליך באופן אישי.
שי חרמש: בזה אני חוזר על דברים שכבר אמרתי כמה פעמים באופן פרטי.
שי חרמש: חג שמח.
זאב אלקין: מגיעות ברכות גדולות לראש העיר על כך שמיד כאשר הוא נכנס לתפקידו ומיצב לעצמו סדר עדיפויות, בנוסף למאבק הרגיל והטבעי לראש עיריית ירושלים על מענק הבירה וכל מה שכרוך בכך, שם את הדגש על תחום תעסוקה והקידום של תעסוקה וקידום תעשייה בירושלים.
זאב אלקין: אני חושב שזה נחוץ לעיר הזאת ובלי יצירת מקומות עבודה ובלי קידום מאוד משמעותי של תעסוקה, העיר תהיה בבעיה, גם מבחינת הרכב האוכלוסייה וגם מבחינת ההכנסות כי הרי ברור שזה גם משפיע באופן טבעי על הכנסות העירייה.
זאב אלקין: לכן גם ההחלטה של הממשלה, ואני מסכים עם חבר הכנסת אורי אריאל, צריכים לראות בה רק צעד ראשון וצריך להפעיל כאן את כל המנופים.
זאב אלקין: לכן בשמחה הצטרפתי להצעת החוק, כדי להרחיב אותה.
זאב אלקין: ההחלטה של הממשלה גם היא הולכת לכיוון הנכון ונותנת דחיפה דווקא לעניין הזה.
זאב אלקין: דיברנו על הצד החיובי, אבל כל אחד יודע מה הם אחוזי ההשתתפות בכוח העבודה בירושלים, ואם לא נגיע לשינוי באחוזים האלה, העיר תהיה בבעיה.
זאב אלקין: זה לא סוד שירושלים הרבה מתחת לממוצע הארצי באחוזי השתתפות בכוח העבודה ויש לכך השלכות מאוד מאוד משמעותיות על כל כלכלת העיר וכאן הרבה דברים צריך לשנות.
זאב אלקין: עוד הערה אחת שאני חושב שכדאי להעיר אותה כאן.
זאב אלקין: אנחנו התרגלנו בדרך כלל לדבר על הבעיה של ירושלים בתחום של הגירה שלילית משני כיוונים: תעסוקה ותרבות.
זאב אלקין: בדרך כלל אומרים תעסוקה ותרבות כי תמיד תדמית להגירה שלילית של העיר כהגירה שלילית חילונית.
זאב אלקין: אני עיינתי בנתונים שהתפרסמו ממש אתמול, לקראת יום ירושלים, וגיליתי לתדהמתי שהסטריאוטיפ הזה הוא לא נכון.
זאב אלקין: התדמית הזאת לא עובדת יותר.
זאב אלקין: ההגירה השלילית החרדית היום מן העיר, אם אתה מסתכל מה הם יעדי ההגירה, היא לא פחות מההגירה השלילית החילונית.
זאב אלקין: מכאן אני למד שלשני הדגלים הרגילים – תעסוקה ותרבות – צריכים להוסיף לא פחות מכך את דגל הדיור.
זאב אלקין: גם אם נצליח בתעסוקה וגם אם נצליח בתרבות, אם לא נפתור את בעיית הדיור, לא נצליח להפוך את המגמה של ההגירה השלילית וזה שינוי מאוד משמעותי לעומת השפה בה דיברו על ירושלים עד היום.
זאב אלקין: אני חושב שכדאי לכולנו לשים לב לכך.
זאב אלקין: בלי הרגל השלישית הזאת, כל מה שנעשה, לא יצלח בעיניי מבחינת עתידה של ירושלים.
30672: תודה.
30672: אני נמצא כאן בישיבה עם שני יושבי הראש שלי, גם עם יושב ראש המפלגה שלי וגם עם ראש העיר שלי.
משה גפני: רציתי לתת את רשות הדיבור לשני הסגנים, אבל הם אומרים שהם לא רוצים.
משה גפני: לכן, דבר גם בשמם.
30672: אני רוצה להתחבר לדברים אותם אמר הרב גפני.
30672: אמר הרב גפני שכולם מאוחדים באהבתם לירושלים, וכי בכל הצעה ובכל נושא לדיון שעולה בנושא ירושלים, כל הוועדה מאוחדת.
30672: אני אומר שזה לא בא בחלל ריק אלא זה בא מראש עיר שעושה עבודה ומחבר בין שלושים חברי מועצה מתוך 31 אותם הכניס לקואליציה.
30672: אני לא מקנא בו כי זה לא קל.
זאב אלקין: אני ממש מקנא בו.
שי חרמש: אפשר לחשוב שחסר לך כאן משהו.
30672: זה די קשה לרצות את כולם.
30672: לעשות את העבודה הזאת, זאת עבודה קשה.
30672: כפי שאמר חבר הכנסת אלקין, גם אני אומר.
30672: שניים מתוך שלושת הדגלים – הדגל השלישי, דגל התרבות בציבור החרדי בירושלים לא חסר בו כלום גם בלי תקציב עירוני והוא נמצא ברמה מאוד מאוד גבוהה ומהווה את מרכז התרבות העולמי של הציבור החרדי, אבל נושא הדיור ונושא התעסוקה הם שני דברים שסובל ממנו גם הציבור החרדי וזה דבר שגורם להגירה שלילית.
30672: אלה דגלים שכולם יכולים להתחבר אליהם.
30672: בנושא החינוך צריך להשקיע גם במגזר החרדי וגם במגזר הערבי, וגם להעלות את הנושא של החינוך החרדי לכבד אותו.
30672: זה קשה, זה לא קל, אבל ראש העיר עושה את זה ומקצת מהתוצאות רואים כאן בוועדה כאשר כולם מאוחדים.
משה גפני: אמרת שראש העיר הוא טוב?
אביגדור אוחנה: שלום אדוני ראש העיר.
אביגדור אוחנה: אדוני ראש העיר, לפני שנה בדיוק ביום הזה, ביום ירושלים, היה כינוס של פורום מנכ"לים ואתה אמרת:
אביגדור אוחנה: אתם תקצו את המשאבים ואנחנו ניצור לכם את הפלטפורמות המתאימות להעברת הכספים.
אביגדור אוחנה: הרמנו את הכפפה הזאת במשרד שלנו השנה הזאת.
אביגדור אוחנה: בשנת 2010 הקצבנו סכום יחסית קטן, אבל ביחס למשרד שלנו הוא מאוד משמעותי לתקציב שעומד לרשותנו בשנה הזאת ומהווה 10 אחוזים מסך כל התקציב שעומד לפיתוח מבני דת, ואנחנו ביקשנו להקצות סכום של 5 מיליון שקלים לטובת ירושלים.
אביגדור אוחנה: אני רוצה לומר לך שעד היום אנחנו לא מצליחים להעביר את זה למרות שאנחנו מנסים.
אביגדור אוחנה: אני שומע את זה גם ממנכ"ל משרד התיירות שאתמול דיברתי אתו.
אביגדור אוחנה: גם הוא הכין תוכנית לירושלים, אבל גם הוא לא מצליח להעביר אותה והכל מסיבות משפטיות.
אביגדור אוחנה: אנחנו לא מצליחים להעביר לכם את הכספים.
זאב אלקין: מה זה סיבות משפטיות?
אביגדור אוחנה: סיבות משפטיות הן סיבות של שוויוניות, של קריטריונים ודברים כאלו.
זאב אלקין: על כל סיבה משפטית, יש פתרון בחוק.
זאב אלקין: אנחנו נשמח לעזור.
משה גפני: ראש העיר צריך לצאת כי יושב ראש הכנסת מחכה לו.
30700: רשמתי את הדברים.
משה גפני: העלית בעיה.
משה גפני: אני מבקש את מנכ"ל העירייה, ברשותך, לבדוק את העניין הזה.
משה גפני: אם יש בעיה משפטית, אם יש נושאים שצריך להתגבר עליהם, נתגבר עליהם.
משה גפני: אדוני ראש העיר, אני מודה לך על ההופעה שלכם כאן.
30700: תודה רבה לכם.
משה גפני: ההופעה הייתה מאוד מכובדת.
משה גפני: אנחנו אתכם, אנחנו מאחלים לכם הצלחה בכל האתגרים שאתם הצבתם לפניכם, ושבעזרת השם תעמדו בהם.
30700: חג ירושלים שמח לכולנו.
משה גפני: על סדר היום העלייה הדרמטית של 50 אחוזים במחירי המים לבתי חולים ולמקוואות, ישיבת מעקב.
משה גפני: הסעיפים שהיום על סדר היום הם לא נושאים לדיון אלא הישיבות הן רק ישיבות מעקב ולכן נקיים את הדיונים בקצרה.
משה גפני: נדמה לי שכבר קיימנו פעמיים דיון בנושא שעל סדר היום.
משה גפני: החוק קובע שיש תעריף מוגדר לבתי חולים ולמקוואות ונדמה לי שהתעריף הוא 1.92 שקל.
חנה פרנקל: 1.61 שקל.
משה גפני: צמוד למנגנון של הצמדה, כך שהיום התעריף צריך להיות 2 נקודה משהו.
משה גפני: בשנת 2001 התקבל חוק בנושא של תעריפי המים, שמועצת הרשות היא זו שתקבע את תעריפי המים, ובשנת 2008 העבירה ממשלת קדימה חוק שאין יותר פיקוח של ועדת הכספים על מחירי המים ובעצם מועצת הרשות, שהיא אמורה להיות לכאורה מועצה ציבורית שתפקידה לנהל את ענייני המים במדינה, היא קובעת את המחירים.
משה גפני: מה שקרה עם משק המים במדינת ישראל בשנתיים האלה או בשנה וחצי האלה, לפי דעתי הפך להיות מעשה שאני לא יודע איך להגדיר אותו.
משה גפני: מכיוון שהנושא הוא רק זה, אנחנו בעזרת השם באחת הישיבות הקרובות – אני אקבע את זה בסדר היום עם הרשויות המקומיות – נדון בנושא המים בכלל.
משה גפני: נעשה את זה באותו יום בו נקיים את הדיון על מענקי האיזון ומה שקרה בעקבות המדיניות החדשה.
משה גפני: מה שקרה הוא שאנחנו רואים עלייה דרסטית באופן מטורף במחירי המים של בתי החולים ושל המקוואות.
משה גפני: אני קיבלתי מכתב מאילן סופר, סמנכ"ל תכנון, תקצוב ותמחור, לגבי העלאת מחירי המים במקוואות ובבתי החולים והוא מדבר על בתי החולים.
משה גפני: יש מכתב של דב דומבורוביץ, מזכיר חבר המועצות הדתיות בישראל, והם טוענים לקטסטרופה מבחינת ההתנהלות שלהם במחירי המים כאשר פתאום יש קפיצה קשה.
משה גפני: קיבלתי עוד העתק של מכתב שאילן סופר כותב לשאול מרידור ממשרד האוצר.
משה גפני: לא ראיתי את המכתב של שאול מרידור, ואולי זאת הייתה שיחת טלפון, אבל מהתשובה אני מבין שאילן סופר ננזף על ידי שאול מרידור עקב פנייתו אלי.
משה גפני: מי ששולט במדינה, באמת אסור לפנות למישהו אחר אלא רק אליו.
משה גפני: אני לא קיימתי ישיבת מעקב וישיבת המשך מכיוון שאני הבנתי שמועצת הרשות – ואני סמכתי על מועצת הרשות - היא מועצה ציבורית והיא תיקח את כל הדברים בחשבון.
משה גפני: ב-29 באפריל 2010 התקיימה ישיבה במועצת הרשות ומבדיקות שאני ערכתי התברר שמועצת הרשות באמת הייתה אמורה לאשר את זה שהעלייה תהיה בהתאם אלא שככל הנראה – אני אומר מבדיקה, אני לא יכול להוכיח את זה בבית המשפט אלא אם כן אני אתבע על הוצאת דיבה ואז אני אביא את ההוכחות ואני אמצא אותן – משרד האוצר ישב על מועצת הרשות באופן כזה שפשוט לא הותיר לה ברירה ובשום פנים ואופן היא לא יכלה לאשר את מה שהיה מתבקש מאליו.
משה גפני: אין בעיה, זה בסדר גמור, אני בעד זה שמישהו ישלוט במדינה בסוף.
חיים אורון: אתה כל כך מפותל הבוקר.
משה גפני: במה אני מפותל?
משה גפני: אני הכי ישר.
משה גפני: כל יום אני מפותל אבל היום לא.
משה גפני: יש מועצת רשות, מועצת הרשות היא מועצה ציבורית, לפחות הייתה מעלה את הנושא במועצת הרשות שבכל אופן היא אמנם לא ועדת כספים אבל לא משרד האוצר.
משה גפני: יושבים נציגי ציבור, יושבים אנשים ומתברר שהאוצר שולט במועצת הרשות.
משה גפני: אחרת לא היה צריך את הישיבה היום וזה לאחר הבדיקות שלי ואולי אני טועה.
משה גפני: ההחלטה שלנו הייתה שהעלאת מחירי המים בבתי החולים ובמקוואות תהיה בהתאם לחוק ואז התחיל ויכוח משפטי.
משה גפני: היועצת המשפטית של ועדת הכספים אמרה שעל פי הניסוח המשפטי, על פי החוק הקיים, התעריף צריך להיות כפי שהוא קבוע בחוק.
משה גפני: בתיקון לחוק לא כתוב שעל אף האמור בסעיף זה וזה, יהיו כללים אחידים למחיר המים.
משה גפני: נדמה לי שהיועצת המשפטית של מועצת הרשות אמרה שלפי הפרשנות שלה, נדמה לי שלא היית כל כך נחרצת באמירה הזאת, אבל אם היית נחרצת, אז זה בסדר גמור.
חנה פרנקל: הייתי מאוד נחרצת.
משה גפני: אני לא יכול להתווכח עם יועצים משפטיים.
משה גפני: היית נחרצת.
משה גפני: לי היה נראה כך, אבל אני באמת לא מבין.
משה גפני: על כל פנים, מועצת הרשות טענה שהחוק מאפשר למועצת הרשות לקבוע את מחירי המים.
משה גפני: אני לא דן היום על הוויכוח המשפטי שהוא לא רלוונטי.
משה גפני: אני גם לא אלך לבג"ץ, מה גם שאני לא בטוח שאני הולך לבג"צים ובוודאי לא על נושאים כאלה.
משה גפני: אני לא הולך לכישלונות.
משה גפני: אם אתה תלך לבג"ץ, אתה תזכה.
משה גפני: רוצה ללכת לבג"ץ על זה?
זאב בילסקי: יחד אתך.
משה גפני: אני לא הולך לבג"ץ.
משה גפני: אנחנו בכנסת ואני מעל בית המשפט מכיוון שתפקידי לשנות את החוקים.
זאב בילסקי: עד עכשיו היכן שהייתי יחד אתך, תמיד ניצחנו.
משה גפני: בוא נישאר עם זה שתמיד אנחנו מנצחים.
משה גפני: מן הראוי היה - גם אם טענתה של עורכת הדין פרנקל נכונה, ואני חולק על זה – כאשר מחוקקים את החוק וכאשר מביאים ב-2008 למליאת הכנסת ולוועדת הכלכלה, כאשר אין פיקוח של ועדת הכספים, לומר כדי שחברי הכנסת ידעו שהמשמעות של העניין היא שמחיר המים לבתי החולים ולמקוואות יעלה בעשרות אחוזים.
משה גפני: ראוי שידעו את זה חברי הכנסת.
משה גפני: אם זה נכון הטיעון המשפטי הזה, היה צריך לומר אותו לחברי הכנסת.
משה גפני: אנחנו לא נמצאים כאן במחתרת.
משה גפני: על כל פנים, ההחלטה הייתה שאנחנו קובעים שמחירי המים, כפי שנקבעו בחקיקה, יהיו בהתאם לעליית המדד.
משה גפני: אפשר לעשות איזשהו הסדר, אבל המחוקק לא לחינם החריג את בתי החולים והמקוואות מהתעריפים הרגילים.
משה גפני: כך היה עד 2008, כך הם שילמו עד 2009.
אורי אריאל: מה עם אכסניות הנוער?
משה גפני: זאת ישיבת מעקב ולא ישיבת דיון.
אורי אריאל: אני שואל.
משה גפני: אין את זה בחוק.
משה גפני: אני מבקש, אם אפשר בקצרה, את מנהל רשות המים ונציג משרד האוצר להתייחס לנושא.
אורי שני: אני מוכרח למחות על הטענה שמשרד האוצר שולט במועצת רשות המים.
אורי שני: אני חושב שנראה את הדברים אם נבדוק את ההיסטוריה של ההחלטות ברשות המים, כולל החלטות על כמות התפלה במדינת ישראל, כולל החלטות אחרות שמועצת רשות המים קיבלה, והיא קיבלה החלטות מאוד מהותיות שהאוצר הצביע נגד ונלחם בה.
אורי שני: לגבי הנושא שלפנינו.
אורי שני: אני חוזר ואומר שמועצת רשות המים היא גוף שמתפקד ולכל חבריו יש דעה והם יודעים להביע אותה.
אורי שני: באופן ספציפי.
אורי שני: אני חושב – ואמרתי לך את זה גם בשיחות קודמות בינינו ואני מניח שמה שאני אומר עכשיו, יש לו רוב בדיון מחודש שיהיה במועצת רשות המים – שבמשק המים היו הרבה מאוד מחירים שונים לכל מיני גופים.
אורי שני: אנחנו במאמץ גדול במסגרת הרפורמה ברשויות איחדנו את כל המחירים.
אורי שני: בהקשר המשפטי כאן, אני לא היועץ המשפטי אבל אני מקווה שאני מצטט נכון את מי שצריך.
אורי שני: בחוק תאגידי מים וביוב, נאמר שהמחירים יהיו מחירי עלות.
משה גפני: אנחנו לא נכנסים לזה.
אורי שני: בסדר.